K100 | Ísland vaknar | mbl | 3.1.2020 | 13:57 Mynd / Unsplash / i yunmai . „ Líkami okkar þarf næringu og hitaeiningar til að vakna , virka og hugsa . Kerfið þarf orku svo hjarta - , æða - og ristilkerfi virki . Ef við ætlum að svelta þetta þá mun eitthvað klikka . Við verðum orkulaus og vítamíninnihald fer niður . Við gætum þá farið í verra ástand þótt vigtin fari niður . “ Þetta segir Elísabet Reynisdóttir næringafræðingur í viðtali við morgunþáttinn Ísland vaknar á K100 . Nú er tími áramótaheitanna þar sem margir stefna að því að hreyfa sig meira og borða minna . Elísabet minnir á að af þeim sem setja sér stíf markmið séu kannski um 5% sem raunverulega ná þeim . „ Við verðum að hlusta á líkama okkar og spyrja spurninga eins og hvernig okkur líður þegar við borðum . Sumir gætu enn þá verið að þyngjast þrátt fyrir fögur fyrirheit um síðustu áramót . Þá gæti verið gott að spyrja hvort það gæti tengst einhverju í sálinni eða mögulega hvort líkaminn sé ekki í réttum efnaskiptum . “ Elísabet nefnir einnig að ef hún ætli að gúffa í sig hálfu kílói af grænmeti á dag þá er mjög ólíklegt að bakteríuflóran muni ráða við það . „ Hver og einn þarf að hlusta hvernig flóran er , hvernig líkaminn bregst við tiltekinni fæðu . Hver og einn þarf að ákveða sinn lífsstíl . “